
2 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1201 


ΑΠΟΦΑΣΕΙΣ 

Αριθμ. απόφ. 627 

Έγκριση του Κανονισμού Διδακτορικών Σπου¬ 
δών του Τμήματος Ψυχολογίας του Εθνικού και 
Καποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Εχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ ΑΊ 14). 

2. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Ερευνας και Θρησκευμάτων. 

3. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48). 

4. Τ ις διατάξειςτου ν. 4009/2011 «Δομή, λειτουργία, δια¬ 
σφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν. 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

6. Το π.δ. 85/31-5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Την απόφαση της Συγκλήτου του Ε.Κ.Π.Α. (11 η συ¬ 
νεδρία 28-2-2018). 

9. Το απόσπασμα πρακτικών της ΣυνέλευσηςτουΤμήμα- 
τος Ψυχολογίας του Ε.Κ.Π.Α. (συνεδρίαση 3η/22-11-2017). 

10. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Ψυχολογίας του Εθνικού και Καποδιστρι- 
ακού Πανεπιστημίου Αθηνών ως ακολούθως: 

ΑΡΘΡΟ 1 
ΓΕΝΙΚΕΣ ΑΡΧΕΣ 

1.0 τρίτος κύκλος σπουδών του Τμήματος Ψυχολογίας 
του Εθνικού και Καποδιστριακού Πανεπιστημίου Αθηνών 
(Ε.Κ.Π.Α.) οργανώνεται και λειτουργεί σύμφωνα με τις 
διατάξεις του ν. 4485/2017 και του εν γένει θεσμικού 


πλαισίου όπως κάθε φορά ισχύει. Έχει ως πρωταρχικό 
σκοπό την ανάπτυξη ερευνητών για την προαγωγή της 
επιστήμης της Ψυχολογίας και των εφαρμογών της. 
Στόχος είναι οι υποψήφιοι διδάκτορες του Τμήματος 
Ψυχολογίας να παράγουν πρωτότυπη και καινοτόμο 
επιστημονική έρευνα σε όλα τα πεδία και τους κλάδους 
της Ψυχολογίας, ώστε να είναι σε θέση να στελεχώσουν 
πανεπιστήμια, ερευνητικά κέντρα, οργανισμούς και επι¬ 
χειρήσεις του ιδιωτικού και του δημόσιου τομέα στην 
Ελλάδα και διεθνώς. 

2. Όργανο διοίκησης του τρίτου κύκλου σπουδών, 
όπως προβλέπεται από την ισχύουσα νομοθεσία, είναι 
η Συνέλευση του Τμήματος Ψυχολογίας. 

3. Την ευθύνη της εσωτερικής αξιολόγησης των διδα¬ 
κτορικών σπουδών του Τμήματος Ψυχολογίας έχει η 
ΟΜΕΑ του Τμήματος. Επιπλέον, σύμφωνα με την κεί¬ 
μενη νομοθεσία, εξωτερική ακαδημαϊκή αξιολόγηση 
των διδακτορικών σπουδών διενεργεί Επιστημονική 
Συμβουλευτική Επιτροπή (Ε.Σ.Ε.), η οποία συγκροτείται 
με απόφαση της Κοσμητείας της Φιλοσοφικής Σχολής 
του Ε.Κ.Π.Α. 

ΑΡΘΡΟ 2 

ΔΙΚΑΙΩΜΑ ΥΠΟΒΟΛΗΣ ΑΙΤΗΣΗΣ ΓΙΑ ΕΚΠΟΝΗΣΗ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Για την εισαγωγή στον τρίτο κύκλο σπουδών, οι 
υποψήφιοι θα πρέπει να έχουν τα παρακάτω τυπικά 
προσόντα: 

α) Τίτλο του πρώτου κύκλου σπουδών Α.Ε.Ι.της ημεδα¬ 
πής ή ομοταγούς ιδρύματος της αλλοδαπής. 

β) Δίπλωμα Μεταπτυχιακών Σπουδών (Δ.Μ.Σ,) Α.Ε.Ι.της 
ημεδαπής ή αναγνωρισμένου ως ισότιμου της αλλοδα¬ 
πής ή ενιαίου και αδιάσπαστου τίτλου σπουδών μετα¬ 
πτυχιακού επιπέδου του άρθρου 46 του ν. 4485/2017 και 

γ) Πιστοποιημένη επάρκεια υψηλού επιπέδου σε του¬ 
λάχιστον μία ξένη γλώσσα. 

2. Τουλάχιστον ένας από τους τίτλους σπουδών (Πτυ¬ 
χίο ή Δ.Μ.Σ.) πρέπει να εμπίπτει σαφώς στο γνωστικό 
αντικείμενο ή σε επιμέρους κλάδο της Ψυχολογίας. 

Ωστόσο, είναι δυνατόν να γίνει δεκτή αίτηση υποψήφι¬ 
ου/ας που δεν διαδέτει τίτλο σπουδών στην Ψυχολογία 
εφόσον έχει αιτιολογηθεί επαρκώς η συνάφεια του πε¬ 
δίου των σπουδών με την ψυχολογική έρευνα. 

3. Η προϋπόθεση του Δ.Μ.Σ. δύναται να μην ισχύει 
σε εξαιρετικές περιπτώσεις όπου, κατά τεκμήριο, οι 
μεταπτυχιακές σπουδές δεν αποτελούν ακόμη συνήθη 
ακαδημαϊκή πρακτική (π.χ. νέα ή αναδυόμενα γνωστικά 
αντικείμενα). Στις περιπτώσεις αυτές, για την αναγκαιό¬ 
τητα του Δ.Μ.Σ. αποφαίνεται η Συνέλευση τουΤμήματος 
με αιτιολογημένη εισήγηση. 

4. Επιπλέον των παραπάνω τυπικών προσόντων, κατά 
την αξιολόγηση της πρότασης από τη Συνέλευση του Τμή¬ 
ματος συνεκτιμώνται τα ακόλουθα ουσιαστικά προσόντα: 

α) Ερευνητική επάρκεια. Η ικανότητα για έρευνα τεκμη¬ 
ριώνεται με βάση την ύπαρξη προηγούμενης συναφούς 
εμπειρίας (π.χ., βεβαιωμένη απασχόληση σε χρηματοδο¬ 
τούμενα ερευνητικά προγράμματα, ερευνητικά κέντρα 
ή ινστιτούτα), την παρουσίαση ερευνητικών εργασιών 
σε διεθνή ή πανελλήνια επιστημονικά συνέδρια και τη 
δημοσίευση επιστημονικών εργασιών σε αναγνωρισμέ¬ 
να επιστημονικά περιοδικά με το σύστημα των κριτών. 

β) Επαγγελματική επάρκεια. Συνεκτιμάται η βεβαιωμένη 
εμπειρία από την αμειβόμενη ή εθελοντική άσκηση του 
επαγγέλματος σε φορέα συναφή με το αντικείμενο της 
προτεινόμενης διατριβής για εύλογο χρονικό διάστημα. 

γ) Συνεχιζόμενη Εκπαίδευση. Αναφέρεται στην πι¬ 
στοποιημένη κατάρτιση από έγκριτους φορείς πάνω σε 
γνωστικό αντικείμενο ή δεξιότητα (π.χ., στατιστικό λογι¬ 
σμικό, μέθοδο αξιολόγησης, ψυχοθεραπευτική τεχνική) 
συναφή με το αντικείμενο της προτεινόμενης διατριβής. 

ΑΡΘΡΟ 3 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ 

ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Αιτήσεις για ένταξη στον τρίτο κύκλο σπουδών υπο¬ 
βάλλονται στη Γραμματεία του Τμήματος Ψυχολογίας: 

α) από 1 έως 30 Σεπτεμβρίου και 
β) από 1 έως 28 Φεβρουάριου εκάστου ακαδημαϊκού 
έτους. 

2. Οι υποψήφιοι για ένταξη στον τρίτο κύκλο σπουδών 
απευδύνονται στη ΓραμματείατουΤμήματος Ψυχολογίας 
προσκομίζοντας τα εξής: 

α) Αίτηση εκπόνησης διδακτορικής διατριβής (σύμφω¬ 
να με τυποποιημένη φόρμα αναρτημένη στην ιστοσελί¬ 
δα τουΤμήματος Ψυχολογίας), στην οποία αναγράφεται 
υποχρεωτικά ο προτεινόμενος τίτλος, η προτεινόμενη 
γλώσσα εκπόνησης, η οποία μπορεί να είναι διάφορη 
της ελληνικής, και ο προτεινόμενος ως επιβλέπων της 
διδακτορικής διατριβής, ο οποίος ανήκει σε όσους έχουν 
δικαίωμα επίβλεψης διδακτορικής διατριβής, 
β) Αναλυτικό βιογραφικό σημείωμα, 
γ) Φωτοτυπία αστυνομικής ταυτότητας ή άλλου νόμι¬ 
μου παραστατικού για την τεκμηρίωση της ταυτοπρο¬ 
σωπίας. 

δ) Αντίγραφα τίτλων σπουδών, συνοδευόμενα από 
πιστοποιητικά αναλυτικής βαθμολογίας και τίτλους ανα¬ 
γνώρισης (π.χ., ΔΟΑΤΑΠ), εφόσον απαιτούνται. 

ε) Αντίγραφα πιστοποιητικών γλωσσομάθειας ή ελ- 
ληνομάθειας. 


στ) Παραστατικά (π.χ., τίτλοι, βεβαιώσεις) για την τεκ¬ 
μηρίωση τυχόν ερευνητικής επάρκειας, επαγγελματικής 
επάρκειας ή συνεχιζόμενης Εκπαίδευσης που επικαλείται 
ο υποψήφιος. 

ζ) Τουλάχιστον δύο (2) συστατικές επιστολές σε φα¬ 
κέλους σφραγισμένους από τους συντάκτες τους (ανα¬ 
γράφεται το ονοματεπώνυμο, ο τίτλος, και τα στοιχεία 
επικοινωνίας του συντάκτη) και 

η) προσχέδιο της διδακτορικής διατριβής, στο οποίο 
περιλαμβάνονται: (ί) ο τίτλος, ο ψυχολογικός κλάδος, ο 
προτεινόμενος επιβλέπων και -προαιρετικά- τα προτει- 
νόμενα μέλη της τριμελούς συμβουλευτικής επιτροπής, 
(μ) οι ερευνητικοί στόχοι με βάση την ανασκόπηση της 
βιβλιογραφίας, (ίϋ) οι βασικές μεθοδολογικές επιλογές 
όσον αφορά τους συμμετέχοντες, τις μετρήσεις και τη 
διαδικασία, (ίν) κατάλογος ενδεικτικής βιβλιογραφίας, 
(ν) ένα εκτιμώμενο χρονοδιάγραμμα και (νί) αναφορά 
στην πρωτοτυπία του θέματος και στην αναμενόμενη 
συμβολή της προτεινόμενης διατριβής. Το προσχέδιο 
της διδακτορικής διατριβής διαμορφώνεται σε συνερ¬ 
γασία του υποψήφιου με τον προτεινόμενο επιβλέποντα 
και ακολουθεί τις προδιαγραφές που είναι αναρτημένες 
στην ιστοσελίδα του Τμή ματος Ψυχολογίας. 

ΑΡΘΡΟ 4 

ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ ΔΙΔΑΚΤΟΡΩΝ 

1. Η ΓραμματείατουΤμήματος Ψυχολογίας ελέγχει την 
τυπική ορθότητα των αιτήσεων και των δικαιολογητικών 
σύμφωνα με την ισχύουσα νομοθεσία και τον παρόντα 
κανονισμό και διαβιβάζει τους φακέλους των υποψη¬ 
φιοτήτων στην επόμενη Συνέλευση Τμήματος από την 
ημερομηνία υποβολής τους. 

2. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν υποβάλλει στη Συνέλευση 
τουΤμήματος αναλυτικό υπόμνημα στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμε- 
νος επιβλέπων, εφόσον αυτός δεν έχει προταθεί από τον 
υποψήφιο. Η Συνέλευση του Τμήματος, αποφαίνεται 
σχετικά με την αποδοχή ή την απόρριψη μιας υποψη¬ 
φιότητας για εκπόνηση διδακτορικής διατριβής, κατόπιν 
εισήγησης του προτεινόμενου επιβλέποντος. Σε κάθε 
περίπτωση, είτε αποδοχής είτε απόρριψης, η απόφαση 
της Συνέλευσης του Τμήματος πρέπει να είναι επαρκώς 
αιτιολογημένη. Στην εγκριτική απόφαση ορίζεται και η 
γλώσσα συγγραφής της διδακτορικής διατριβής (άρθρο 
38 του ν. 4485/2017). 

3. Εφόσον μια υποψηφιότητα για ένταξη στον τρίτο 
κύκλο σπουδών γίνει αποδεκτή, η Συνέλευση του Τμή- 
ματοςορίζει την τριμελή συμβουλευτική επιτροπή, στην 
οποία μετέχει τουλάχιστον ένα μέλος Δ.Ε.Π. του Τμήμα¬ 
τος Ψυχολογίας. 




Τεύχος Β' 1201/02.04.2018 

4. Η Συνέλευση του Τμήματος δύναται να ορίσει την 
επιτυχή παρακολούθηση συγκεκριμένων μαθημάτων, 
προπτυχιακών ή μεταπτυχιακών προγραμμάτων σπου¬ 
δών, τα οποία διδάσκονται στο Τμήμα Ψυχολογίας ή σε 
άλλα τμήματα του Ε.Κ.Π.Α. ή άλλου πανεπιστημίου της 
ημεδαπής ή της αλλοδαπής, ως προαπαιτούμενο για την 
εκπόνηση μιας διδακτορικής διατριβής, εφόσον κρίνει 
ότι κάτι τέτοιο είναι απαραίτητο με βάση τα προσόντα 
του υποψηφίου και τις απαιτήσεις του υπό μελέτη θέμα¬ 
τος. Τα μαθήματα αυτά δεν μπορούν να είναι περισσότε¬ 
ρα από πέντε (5) και τα κριτήρια για την επιτυχή παρα¬ 
κολούθησή τους προσδιορίζονται από το ακαδημαϊκό 
πλαίσιο στο οποίο διδάσκονται. Σε κάθε περίπτωση, την 
τελική ευθύνη για την αναγνώρισή τους έχει η Συνέλευση 
του Τμήματος. 

5. Μετά την εγγραφή του υποψηφίου διδάκτορα και 
τον ορισμό της τριμελούς συμβουλευτικής επιτροπής, 
τα ονόματα του υποψήφιου, του επιβλέποντος και των 
μελών της συμβουλευτικής επιτροπής, ο τίτλος της εκπο¬ 
νούμενης διδακτορικής διατριβής και σύντομη περίληψη 
αυτής αναρτώνται στο διαδικτυακό τόπο του Τμήματος 
Ψυχολογίας στην ελληνική και στην αγγλική γλώσσα. 

ΑΡΘΡΟ 5 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. Α' βαθμίδας, Αναπληρωτή και Επίκουρου 
του Τμήματος Ψυχολογίας ή άλλου Α.Ε.Ι. ή ερευνητές Α', 
Β' ή Γ' βαθμίδας από ερευνητικά κέντρα του άρθρου 13 Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή ως 
διαφορετικά ορίζεται από το ισχύον εκάστοτε νομοθε¬ 
τικό πλαίσιο. 

2. Ο μέγιστος αριθμός υποψηφίων διδακτόρων ανά 
επιβλέποντα είναι οκτώ (8). 

3. Η επίβλεψη της διδακτορικής διατριβής γίνεται σύμ¬ 
φωνα με το ισχύον νομικό πλαίσιο και ο επιβλέπων της 
διδακτορικής διατριβής: 

α) Συμβουλεύει και καθοδηγεί τον υποψήφιο για όλα 
τα θέματα που σχετίζονται με την εκπόνηση της διδα¬ 
κτορικής διατριβής, όπως για παράδειγμα τον προσδιο¬ 
ρισμό του θέματος, τη μεθοδολογία έρευνας, κ.λπ. 

β) Έχει τακτικές συναντήσεις και στενή ακαδημαϊκή 
συνεργασία με τον υποψήφιο διδάκτορα και τον ενθαρ¬ 
ρύνει να παρουσιάζει την πορεία της διατριβής σε διάφο¬ 
ρά σεμινάρια ή εκδηλώσεις, σε μέλη Δ.Ε.Π. τουΤμήματος 
ή σε προπτυχιακά και μεταπτυχιακά μαθήματα. 

γ) Μπορεί να παραιτηθεί με γραπτή, επαρκώς αιτιολο¬ 
γημένη πρόταση και κατόπιν αποδοχής από τη Συνέλευ¬ 
ση τουΤμήματος. Η ίδια διαδικασία προβλέπεται και για 
την παραίτηση μέλους της συμβουλευτικής επιτροπής. 

4. Η τριμελής συμβουλευτική επιτροπή έχει αρμοδιό¬ 
τητα να πλαισιώνει και να υποστηρίζει την εκπόνηση και 
συγγραφή της διδακτορικής διατριβής. 


5. Αν για οποιοδήποτε λόγο ο επιβλέπων παραιτηθεί, 
εκλείψει ή διαπιστωμένα αδυνατεί να τελέσει χρέη επι- 
βλέποντοςγια χρονικό διάστημα μεγαλύτερο των 12 μη¬ 
νών, η Συνέλευση του Τμήματος, εκτιμώντας τις περιστά¬ 
σεις, αναθέτει σε άλλον την επίβλεψη, σύμφωνα με τις 
κείμενες διατάξεις, ύστερα από αίτηση του υποψήφιου 
διδάκτορα και σύμφωνα μετη γνώμη του προτεινόμενου 
επιβλέποντος. Στην περίπτωση που διαπιστωθεί αδυ¬ 
ναμία αντικατάστασης του επιβλέποντος, η Συνέλευση 
τουΤμήματος είναι δυνατόν να αναθέσει την επίβλεψη 
σε ένα από τα άλλα δύο (2) μέλη της τριμελούς συμ¬ 
βουλευτικής επιτροπής, ακόμη και καθ' υπέρβαση του 
μέγιστου αριθμού υποψήφιων διδακτόρων που μπορεί 
να επιβλέπεται από κάθε επιβλέποντα. 

6. Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα του Ε.Κ.Π.Α. ή συνταξιοδοτηθεί, συνεχίζει να 
τελεί χρέη επιβλέποντος των υποψηφίων διδακτόρων 
που έχει αναλάβει, και ο τίτλος απονέμεται από το Τμήμα 
Ψυχολογίας του Ε.Κ.Π.Α. 

7. Ο ορισμός της επταμελούς εξεταστικής επιτροπής 
γίνεται από τη Συνέλευση τουΤμήματος με κριτήριο τη 
συνάφεια του γνωστικού αντικειμένου και του ερευνη¬ 
τικού έργου τους με το θέμα της υπό κρίση διατριβής. 
Σε περίπτωση αδυναμίας συγκρότησης της εξεταστικής 
επιτροπής από μέλη Δ.Ε.Π. του Τμήματος Ψυχολογίας, 
είναι δυνατή η συμπλήρωση της από μέλη Δ.Ε.Π. άλλου 
Τμήματοςτου Ε.Κ.Π.Α. ή άλλου Α.Ε.Ι. της ημεδαπής ή της 
αλλοδαπής ή ερευνητές από ερευνητικά κέντρα, με κρι¬ 
τήριο τη συνάφεια του γνωστικού αντικειμένου ή του 
ερευνητικού τους έργου. Ωστόσο, η εξεταστική επιτροπή 
της υπό κρίση διδακτορικής διατριβής δεν μπορεί να 
περιλαμβάνει περισσότερα από τρία μέλη Δ.Ε.Π. άλλων 
Τμημάτων ή ερευνητές, εκτός του Τμήματος Ψυχολογίας 
του Ε.Κ.Π.Α. 

8. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη σύμφωνα με τις κείμενες διατάξεις. 
Τα αφυπηρετήσαντα μέλη της τριμελούς συμβουλευτι¬ 
κής επιτροπής, που αντί καταστάθηκαν, μπορούν να πα- 
ρίστανται στη συνεδρίαση της επταμελούς εξεταστικής 
επιτροπής χωρίς δικαίωμα ψήφου. 

ΑΡΘΡΟ 6 

ΔΙΑΡΚΕΙΑ ΕΚΠΟΝΗΣΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής. 

2.0 μέγιστος χρόνος ολοκλήρωσης της διατριβής είναι 
έξι (6) έτη. 

3. Σε περίπτωση υπέρβασης του ανώτερου χρονικού 
ορίου απαιτείται επαρκώς αιτιολογημένη έκθεση της 
τριμελούς συμβουλευτικής επιτροπής και έγκριση της 
από τη Συνέλευση τουΤμήματος. 

4. Η Συνέλευση του Τμήματος μπορεί να αποφασίσει 
την αναστολή της φοίτησης του υποψήφιου διδάκτορα 
για συγκεκριμένο χρονικό διάστημα κατόπιν σχετικής 
αίτησής του και εφόσον συντρέχουν ειδικοί και τεκμη¬ 
ριωμένοι λόγοι.Το χρονικό αυτό διάστημα δεν συνυπο¬ 
λογίζεται στο συνολικό χρόνο εκπόνησης της διδακτο¬ 
ρικής διατριβής. Η αναστολή φοίτησης δεν μπορεί να 
υπερβαίνει συνολικά το χρονικό διάστημα των 18 μηνών 
ούτε να είναι μικρότερης διάρκειας των 6 μηνών. Άδεια 
αναστολής φοίτησης για χρονικό διάστημα μεγαλύτερο 
των δύο ακαδημαϊκών εξαμήνων μπορεί να χορηγείται 
μόνο σε περιπτώσεις παρατεταμένης νοσηλείας, η οποία 
πιστοποιείται από δημόσιο φορέα (διευθυντή κλινικής 
δημόσιου νοσοκομείου ή αρμόδια υγειονομική επιτρο¬ 
πή), ή από εξιτήριο ιδιωτικής κλινικής, ή για άλλο σοβαρό 
λόγο, τον οποίο εκτιμά η Συνέλευση του Τμήματος. 

5. Η διαδικασία για την έγκριση αναστολής φοίτη¬ 
σης υποτρόφων του ΙΚΥ ή άλλων δημόσιων/ιδιωτικών 
φορέων διέπεται από τον κανονισμό υποτροφιών του 
αντίστοιχου φορέα. 

6. Κατά τη διάρκεια της αναστολής φοίτησης ο υποψή¬ 
φιος δεν επωφελείται των δικαιωμάτων και των παροχών 
που προβλέπονται για τους υποψήφιους διδάκτορες. 

ΑΡΘΡΟ 7 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ 

ΥΠΟΨΗΦΙΩΝ ΔΙΔΑΚΤΟΡΩΝ 

1. Οι διδακτορικές σπουδές προσφέρονται δωρεάν. 
Οι δραστηριότητες και το περιεχόμενο του τρίτου κύ¬ 
κλου σπουδών υποστηρίζονται από τις ακαδημαϊκές 
μονάδες του Τμήματος Ψυχολογίας, καθώς και από τις 
υλικοτεχνικές και ψηφιακές υποδομές του Ε.Κ.Π.Α. 

2. Οι υποψήφιοι διδάκτορες έχουν, μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι και 
πέντε (5) έτη μετά την ολοκλήρωση της διδακτορικής 
τους διατριβής, διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

3. Στο πλαίσιο του τρίτου κύκλου σπουδών του Τμή¬ 
ματος Ψυχολογίας, οργανώνεται Σεμινάριο Υποψήφιων 
Διδακτόρων, το οποίο διεξάγεται σε τακτά χρονικά δια¬ 
στήματα. Στο πλαίσιο του Σεμιναρίου, οι υποψήφιοι δι¬ 
δάκτορες παρουσιάζουν τα ερευνητικά τους σχέδια και 
την πορεία της ερευνητικής τους εργασίας. Το συντονι¬ 
σμό του Σεμιναρίου Υποψήφιων Διδακτόρων αναλαμ¬ 
βάνει μέλος Δ.Ε.Π. του Τμήματος Ψυχολογίας, το οποίο 
ορίζεται από τη Συνέλευση του Τμήματος στην αρχή 
κάθε ακαδημαϊκού έτους. 

4. Με στόχο την πληρέστερη κατάρτιση των υποψη¬ 
φίων διδακτόρων του Τμήματος και την επιστημονική 
συζήτηση με ειδικούς επί μεθοδολογικών, μετρικών και 
στατιστικών θεμάτων της διδακτορικής τους διατριβής, 
οργανώνεται με ευθύνη του Τμήματος ειδικό ολιγοήμε¬ 
ρο Σεμινάριο Μεθοδολογίας Έρευνας και Στατιστικής. 
Στο σεμινάριο αυτό οι υποψήφιοι συζητούν θέματα που 
άπτονται της διδακτορικής διατριβής τους με μέλη Δ.Ε.Π. 
και ειδικούς επιστήμονες του Τμήματος ή άλλων Α.Ε.Ι., 


των οποίων το γνωστικό αντικείμενο ή/και ειδικότητα 
σπουδών είναι η μεθοδολογία έρευνας, η στατιστική, η 
ψυχομετρία ή συνδυασμός αυτών. 

5. Ο υποψήφιος διδάκτορας, στο τέλος Μάί'ου κάθε 
ημερολογιακού έτους υποβάλλει εγγράφως στην τριμε¬ 
λή συμβουλευτική επιτροπή και παρουσιάζει προφορι¬ 
κά, στο πλαίσιο του Σεμιναρίου Υποψηφίων Διδακτόρων, 
αναλυτικό υπόμνημα προόδου της διδακτορικής του 
διατριβής. 

6. Στο υπόμνημα προόδου ο υποψήφιος παρουσιά¬ 
ζει τα πεπραγμένα κατά τη διάρκεια του έτους και την 
προβλεπόμενη πορεία του στο επόμενο έτος ή έτη. Το 
υπόμνημα προόδου συνυπογράφεται από τον επιβλέπο- 
ντα και από τα άλλα δυο (2) μέλη της συμβουλευτικής 
επιτροπής και καταχωρίζεται στον ατομικό φάκελο του 
υποψηφίου στη Γραμματεία του Τμήματος. 

7. Οι υποψήφιοι διδάκτορες είναι υποχρεωμένοι να 
ανανεώνουν ετησίως την εγγραφή τους. Η ανανέωση 
πραγματοποιείται τον Ιούνιο με τη συμπλήρωση τυπο¬ 
ποιημένης φόρμας που είναι διαθέσιμη στην ιστοσελίδα 
του Τμήματος Ψυχολογίας και προϋπόθεση για την υπο¬ 
βολή της είναι η επιτυχής ολοκλήρωση της διαδικασίας 
υποβολής και παρουσίασης του υπομνήματος προόδου. 

8. Η αλλαγή του θέματος της διδακτορικής διατρι¬ 
βής μπορεί να γίνει μόνο εντός του πρώτου έτους με 
γραπτή αιτιολογημένη εισήγηση του επιβλέποντος στη 
Συνέλευση του Τμήματος, η οποία εγκρίνει την αλλαγή. 
Ο περιορισμός του ενός έτους δεν αφορά απλές τρο¬ 
ποποιήσεις, αναμορφώσεις διατύπωσης ή σαφέστερης 
παρουσίασης του ίδιου ουσιαστικά περιεχομένου του 
τίτλου της διδακτορικής διατριβής. 

9. Με πρόταση της Συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 
μπορεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε του ν. 3685/2008). 

10. Οι υποψήφιοι διδάκτορες ενθαρρύνονται να επι¬ 
δεικνύουν εξωστρεφή προσανατολισμό και επικοινωνία 
με τη διεθνή ακαδημαϊκή κοινότητα συμμετέχοντας σε 
σεμινάρια διδακτορικών φοιτητών, θερινά σχολεία ή 
επιστημονικά συνέδρια και επιδιώκοντας την αναγνώ¬ 
ριση της έρευνάςτους με δημοσιεύσεις σε επιστημονικά 
περιοδικά με σύστημα κριτών. 

ΑΡΘΡΟ 8 

ΚΡΙΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1.0 υποψήφιος, με την ολοκλήρωση της διδακτορικής 
του διατριβής και πριν την τελική της κρίση, υποχρεού- 
ται να έχει: α) συμμετοχή, με προφορική ή αναρτημένη 
ανακοίνωση, σε τουλάχιστον ένα (1) πανελλήνιο ή διε¬ 
θνές επιστημονικό συνέδριο με κριτές, συναφές με το 
γνωστικό αντικείμενο της υπό εκπόνηση διατριβής και 
β) μία (1) τουλάχιστον δημοσίευση με θέμα που προ¬ 
έρχεται από τη διατριβή του σε έγκυρο, πανελλήνιο ή 
διεθνές, επιστημονικό περιοδικό με κριτές. 

2. Μετά την ολοκλήρωση της συγγραφής της διδα¬ 
κτορικής διατριβής, η τριμελής συμβουλευτική επιτρο¬ 
πή δέχεται ή απορρίπτει αίτηση του υποψηφίου για τη 
δημόσια υποστήριξη και την αξιολόγησή της. Εφόσον 
η επιτροπή αποδεχτεί την αίτηση του υποψηφίου, συ¬ 
ντάσσει αναλυτική εισηγητική έκθεση και την υποβάλ¬ 
λει στη Συνέλευση του Τμήματος ζητώντας τον ορισμό 
επταμελούς εξεταστικής επιτροπής. Στην περίπτωση που 
η τριμελής συμβουλευτική επιτροπή απορρίψει την αί¬ 
τηση του υποψηφίου, συντάσσει αναλυτική έκθεση με 
τις απαιτούμενες διορθώσεις/προσθήκες/αλλαγές στις 
οποίες πρέπει να προβεί ο υποψήφιος. Η έκθεση αυτή 
καταχωρίζεται στον ατομικό φάκελο του υποψηφίου στη 
Γραμματεία του Τμήματος. 

3. Η Συνέλευση του Τμήματος ορίζει την επταμελή 
εξεταστική επιτροπή στην πρώτη συνεδρίασή της από 
την κατάθεση της εισηγητικής έκθεσης. 

4. Μετά τον ορισμό της επταμελούς εξεταστικής επι¬ 
τροπής: 

α) Ο υποψήφιος καταθέτει τη διατριβή του στα μέλη 
της επταμελούς επιτροπής σε έντυπη ή ηλεκτρονική 
μορφή. Το τελικό κείμενο της διατριβής μνημονεύει τη 
σύνθεση της επταμελούς Εξεταστικής Επιτροπής και την 
αρχική σύνθεση της τριμελούς σε περίπτωση αντικατά¬ 
στασης μελών της. 

β) Ο υποψήφιος καταθέτει στη Γραμματεία του Τμή¬ 
ματος υπεύθυνη δήλωση ότι η διατριβή του δεν είναι 
προϊόν λογοκλοπής. 

γ) Ο επιβλέπων, σε συνεργασία με τον υποψήφιο και 
τη ΓραμματείατουΤμήματος, έπειτα από συνεννόηση με 
τα μέλη της επταμελούς εξεταστικής επιτροπής, ορίζει 
την ημερομηνία υποστήριξης της διατριβής. 

5. Η τελική κρίση της διδακτορικής διατριβής γίνεται, 
σύμφωνα με την κείμενη νομοθεσία, από επταμελή εξε¬ 
ταστική επιτροπή, η οποία απαρτίζεται από την τριμε¬ 
λή συμβουλευτική επιτροπή και τέσσερα ακόμη μέλη. 
Ο υποψήφιος παρουσιάζει στην επταμελή επιτροπή τη 
διατριβή του και στη συνέχεια δέχεται ερωτήσεις. Η διά¬ 
ρκεια παρουσίασης της διατριβής από τον υποψήφιο δεν 
μπορεί να ξεπερνά τα σαράντα (40) λεπτά. 

5. Η υποστήριξη της διδακτορικής διατριβής είναι 
ανοιχτή στο κοινό και η σχετική ημερομηνία ανακοινώ¬ 
νεται εγκαίρως από τη Γραμματεία με ανάρτηση στην 
ιστοσελίδα του Τ μήματος Ψυχολογίας. 

6. Με το πέρας της διαδικασίας δημόσιας υποστήριξης, 
η επταμελής επιτροπή σε κλειστή συνεδρίαση κρίνει τη 
διατριβή ως «Επιτυχή» ή «Ανεπιτυχή» με κριτήρια την 
ποιότητα, την πληρότητα, την πρωτότυπη σκέψη και 
τη συμβολή της στην επιστήμη και με πλειοψηφία του¬ 
λάχιστον πέντε (5) μελών. Η βαθμολογία της επιτυχούς 
διατριβής γίνεται με ποιοτικό χαρακτηρισμό και μπορεί 
να είναι «Άριστα», «Λίαν Καλώς» ή «Καλώς». Για την από¬ 
φασή της η επταμελής επιτροπή συντάσσει Πρακτικό 
Αξιολόγησης. 

7. Σε περίπτωση κατά την οποία το πρακτικό φέρει 
υπογραφές τεσσάρων μελών της επταμελούς επιτροπής, 
και πέμπτο μέλος έχει υπογράψει την Εισηγητική Έκθεση, 
ο τίτλος θεωρείται ότι έχει χορηγηθεί εγκύρως. 


8. Σε περίπτωση κατά την οποία η πλειοψηφία των 
μελών της επταμελούς επιτροπής κρίνει ότι η διατριβή 
χρήζει διορθώσεων, αυτές αναφέρονται αναλυτικά στο 
Πρακτικό Αξιολόγησης και χορηγείται στον υποψήφιο 
προθεσμία υποβολής της διδακτορικής διατριβής τουλά¬ 
χιστον ενός (1) μηνός, ώστε να υποβάλει στον επιβλέπο- 
ντα τη διατριβή με τις αιτούμενες διορδώσεις/αλλαγές/ 
προσθήκες. Ο επιβλέπων καταθέτει στη Γραμματεία του 
Τμήματος σχετική βεβαίωση συμμόρφωσης. 

9.0 τύπος του διδακτορικού διπλώματος (Τμηματικό, 
ενιαίος ή χωριστός τίτλος, σε συνεργασία με ερευνητικό- 
κέντρο ινστιτούτο ημεδαπής, ενιαίος ή χωριστός τίτλος, 
σε συνεργασία με ομοταγέςΊδρυμα ή ερευνητικό κέντρο 
και ινστιτούτο της αλλοδαπής) ορίζεται με απόφαση της 
Συγκλήτου του Ε.Κ.Π.Α. 

ΑΡΘΡΟ 9 

ΑΝΑΓΟΡΕΥΣΗ - ΚΑΘΟΜΟΛΟΓΗΣΗ ΔΙΔΑΚΤΟΡΩΝ 

1. Η διαδικασία που ακολουθείται πριν από την αναγό¬ 
ρευση του υποψηφίου σε διδάκτορα είναι η εξής: 

α) Αίτηση υποψηφίου για αναγόρευση-κασομολόγη- 
ση(σύμφωνα με τυποποιημένη φόρμα αναρτημένη στην 
ιστοσελίδα του Τ μήματος Ψυχολογίας), 

β) Κατάθεση διατριβήςστη ΓραμματείατουΤμήματος 
σε ψηφιακή/έντυπη μορφή 

γ) Κατάθεση διατριβής στο Ψηφιακό Αποθετήριο 
«ΠΕΡΓΑΜΟΣ». 

δ) Κατάθεση διατριβής στο Εθνικό ΚέντροΤεκμηρίωσης. 

ε) Κατάθεση διατριβής στην Εθνική Βιβλιοθήκη της 
Ελλάδος. 

2. Η απονομή του διδακτορικού τίτλου πραγματοποι¬ 
είται κατά τη διάρκεια τελετής αναγόρευσης-καθομολό- 
γησης διδακτόρων σε χώρο του Τμήματος Ψυχολογίας 
στη Φιλοσοφική Σχολή, στο πλαίσιο της Συνέλευσης 
Τμήματος. 

3. Το Τμήμα Ψυχολογίας απονέμει τον τίτλο του επί¬ 
τιμου διδάκτορα σε επιστήμονες με διεθνώς διακεκρι¬ 
μένη επιστημονική προσφορά. Η πρόταση κατατίθεται 
στη Συνέλευση από μέλος ή μέλη Δ.Ε.Π. του Τμήματος. 
Η απόφαση είναι θετική αν η πρόταση ψηφισθεί από τα 
2/3 των μελών της Συνέλευσης. 

ΑΡΘΡΟ 10 

ΠΝΕΥΜΑΤΙΚΑ ΔΙΚΑΙΩΜΑΤΑ 

1. Η έρευνα που πραγματοποιείται στο πλαίσιο της δι¬ 
δακτορικής διατριβής στοΤμήμα Ψυχολογίας αποβλέπει 
πρωτίστως στην εκπαίδευση του υποψήφιου διδάκτορα 
και στην απόκτηση ερευνητικής εμπειρίας που απαιτείται 
για την απονομή του διδακτορικού τίτλου, καθώς και για 
την περαιτέρω σταδιοδρομία του. Ο συγγραφέας της δι¬ 
δακτορικής διατριβής είναι ο δικαιούχοςτου περιουσια¬ 
κού και ηθικού δικαιώματος πνευματικής ιδιοκτησίας 
σύμφωνα με το ν. 2121/1993, όπως ισχύει. Επιπλέον, ο 
διδάκτορας διατηρεί τα πνευματικά δικαιώματα κάθε 
μορφής μελλοντικής αξιοποίησης της διατριβής (δημο¬ 
σιεύσεις, επιστημονικές ανακοινώσεις, εκδόσεις, κ.λπ.) με 
την προϋπόθεση να αναφέρεται το Τμήμα Ψυχολογίας, 
ο επιβλέπων και τα δύο μέλη της τριμελούς συμβουλευ¬ 
τικής επιτροπής. 

2. Εφόσον η εκπόνηση διδακτορικής διατριβής εντάσ¬ 
σεται σε ερευνητικό πρόγραμμα που διεξάγεται με 
επιστημονικό υπεύθυνο τον επιβλέποντα ή μέλος της 
τριμελούς συμβουλευτικής επιτροπής, τα πνευματικά 
δικαιώματα κάθε μορφής δημοσίευσης (π.χ., επιστημονι¬ 
κών άρθρων, εκδόσεων, ψυχομετρικών εργαλείων κ.λπ.) 
που ενδεχομένως προκόψουν από τα αποτελέσματα της 
έρευνας της διδακτορικής διατριβής ανήκουν τόσο στο 
διδάκτορα όσο και στον επιβλέποντα καθηγητή ή και σε 
άλλους ερευνητές που μετέχουν στην ερευνητική ομάδα, 
σύμφωνα με την ισχύουσα νομοθεοία. 

3. Δικαιώματα διανοητικής ιδιοκτησίας που προκύ¬ 
πτουν μετά το πέρας της διδακτορικής διατριβής λόγω 
της συνέχισης της αντίστοιχης έρευνας στο πλαίσιο του 
ερευνητικού προγράμματος ανήκουν αποκλειστικά στον 
επιστημονικό υπευθυνο ή και σε άλλους ερευνητές. Για 
τα θέματα αυτά μπορεί να υπογράφει σύμβαση μεταξύ 
των μερών σε οποιοδήποτε στάδιο της έρευνας. 

ΑΡΘΡΟ 11 

ΔΙΑΓΡΑΦΗ ΥΠΟΨΗΦΙΩΝ ΔΙΔΑΚΤΟΡΩΝ 

1. Η Συνέλευση του Τμήματος Ψυχολογίας, μετά από 
επαρκώς αιτιολογημένη εισήγηση κατά πλειοψηφία 
της τριμελούς συμβουλευτικής επιτροπής, δύναται να 
αποφασίσει τη διαγραφή υποψήφιου διδάκτορα από 
τα μητρώα υποψηφίων διδακτόρων εφόσον συντρέχει 
κάποιος από τους ακόλουθους λόγους: 

α) Δεν ανανεώσει την ετήσια εγγραφή του. 
β) Η πρόοδος του κρίνεται ανεπαρκής ή στάσιμη, 
γ) Έχει αναιτιολόγητα διακόψει το έργο της εκπόνησης 
της Διατριβής. 

δ) Δεν υποβάλλει ετήσια αναλυτικά υπομνήματα σχε¬ 
τικά με την πρόοδο της διατριβής του. 

ε) Υπερβεί τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό. 

στ) Έχει παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα. 

ζ) Έχει αποδεδειγμένα παραβιάσει τους κανόνες δεο¬ 
ντολογίας (π.χ. το ερευνητικό πρωτόκολλο παραβιάζει 
τα δικαιώματα των συμμετεχόντων, επιχειρείται σκόπιμη 
αλλοίωση ή κατασκευή εμπειρικών δεδομένων, το δοκίμιο 
αποτελεί εν μέρει ή συνολικά προϊόν λογοκλοπής, κ.ά.) και 
ζ) Αυτοδίκαια κατόπιν αιτήσεωςτου υποψηφίου. 

2. Η διαδικασία απονομής του διδακτορικού τίτλου 
ακυρώνεται ή ο ήδη απονεμηθείςτίτλος αφαιρείται στις 
περιπτώσεις κατά τις οποίες: 


α) Ο υποψήφιος δεν πληρούσε τις προϋποθέσεις για 
εκπόνηση διδακτορικής διατριβής προσκομίζοντας πλα¬ 
στά δικαιολογητικά ή/και 

β) Η διατριβή αντίκειται αποδεδειγμένα στους κανόνες 
δεοντολογίας (π.χ. το ερευνητικό πρωτόκολλο παραβιά¬ 
ζει τα δικαιώματα των συμμετεχόντων, επιχειρείται σκό¬ 
πιμη αλλοίωση ήκατασκευή εμπειρικών δεδομένων, το 
δοκίμιο αποτελεί εν μέρει ή συνολικά προϊόν λογοκλο- 
πής, κ.ά.). 

ΑΡΘΡΟ 12 

ΔΙΔΑΚΤΟΡΙΚΗ ΔΙΑΤΡΙΒΗ ΜΕ ΣΥΝΕΠΙΒΛΕΨΗ 

1. Το Τμήμα Ψυχολογίας του Ε.Κ.Π.Α. μπορεί να συ¬ 
νεργάζεται με ερευνητικά κέντρα και ινστιτούτα της 
ημεδαπής για την εκπόνηση Διδακτορικής Διατριβής 
με συνεπίβλεψη. Στις περιπτώσεις αυτές ορίζεται ένας 
επιβλέπων από κάθε συνεργαζόμενο ίδρυμα. Οι συν- 
επιβλέποντες συμμετέχουν στην προβλεπόμενη συμ¬ 
βουλευτική επιτροπή. Τη διοικητική και οργανωτική 
ευθύνη της εκπόνησης της διδακτορικής διατριβής ανα¬ 
λαμβάνει ένα εκ των συνεργαζόμενων ιδρυμάτων που 
ορίζεται στο Ειδικό Πρωτόκολλο Συνεργασίας (Ε.Π.Σ.) 
σύμφωνα με την κείμενη νομοθεσία. 

2. Το Τμήμα Ψυχολογίας στο πλαίσιο του τρίτου κύκλου 
σπουδών μπορείνα συνεργάζεται με αναγνωρισμένα 
ομοταγή ιδρύματα της αλλοδαπής για την από κοινού 
επίβλεψη διδακτορικών διατριβών. 

ΑΡΘΡΟ 13 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Οι διατάξεις του ν. 4485/2017 εφαρμόζονται και για 
τους υποψήφιους που έχουν γίνει δεκτοί πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η επταμελής εξεταστική επιτροπή 
του άρθρου 41 του νόμου. 

2. Για τους υποψήφιους διδάκτορες που υπάγονται 
στην ανωτέρω κατηγορία και έχει παρέλθει ο μέγιστος 
χρόνος των έξι (6) ετών, που προβλέπεται στον παρόντα 
Κανονισμό για την ολοκλήρωση της διατριβής, προβλέ- 
πεται παράταση της ανώτατης διάρκειας εκπόνησης δι¬ 
δακτορικής διατριβής κατά τρία (3) έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 

























